Exqrch/javanese-Komodo-pixelgpt huggingface dataset:
Sutradara Florian Henckel von Donnersmack sing nganggit filem iki saka skénario minangka filem perdanané, bisa olèh kasuksèsan déné akèhé para pamirsa biyoskup saindenging donya
Film drama iki fokusé nuduhaké aparat kaamanan nagara lan urip ing kalangan para sutresna budaya ing Berlin Wétan
Film iki uga kritis marang sajarahing Jerman Wétan
Téma filem iki ya iku manawa kagunan sajati iku bisa munculaké watek becik ing manungsa lan nggambaraké kamungkinan pangapuraning kaum durjana déning kurban
Para paraga sing wigati dhéwé dimainaké déning Ulrich Mühe, Sebastian Koch, Martina Gedeck lan Ulrich Tukur
Filem iki bisa diprodhuksi mawa anggaran sing rélatif cilik lan gaji para juru main sing ora lumrah murahé
Para kritik olèhé ngelem prèstasiné para paraga mawa akèh banget
Akèh panulis resènsi uga marem manawa sawisé filem-filem komedi, entèk-entèkané ana filem prakara Jerman Wétan utawa Republik Démokratis Jerman sing kritis
Nanging para kritikus iki kapara loro apa sing digambaraké iku réalistis apa ora
Filem iki olèh pamulèn akèh, contoné "der Deutsche Filmpreis 2006" (ing pitung kategori saka sawelas nominasi), "der Bayerische Filmpreis 2006" (ing patang kategori), Pamulèn Film Éropah (ing telung kategori) lan Pamulèn Oscar kanggo kategori filem ing basa ngamanca sing apik dhéwé
Ing buku filem lan komentar audio DVD, para juru main Mühe lan Donnersmarck ngandaraké didugané aktivitas Stasi Jenny Gröllmann lan Gregor Gysi
Sawisé banjur ana prakara hukum ing pangadilan sing mutusaké manawa média-média iku ora olèh dipasaraké manèh lan kudu ditarik saka ideran.
Gloria in excelsis Deo Donga "gloria in excelsis deo" utawi ing Basa Jawa mawi donga minulya kristus nata punika sawijining donga katulik
Donga minulya punika donga ing Kidung Adi no
Der amerikanische Freund Der amerikanische Freund (Inggris "The American Friend" , 'Kanca Amérika') iku sawijining filem Jerman Kulon-Prancis wetonan taun 1977
Filem kadurjanan ing "genre neo noir" iki kang mbesut Wim Wenders lan dhedhasar romané Patricia Highsmith asesirah "Ripley's Game" (1974)
Film iki dibintangi déning Dennis Hopper minangka Tom Ripley lan Bruno Ganz minangka Jonathan Zimmermann minangka tukang nggawé lis pigura kang dijebak dadi juru rajapati déning Ripley.
Tipuru Tipuru iku sajinise lemah utawa lempung abang sing kasil saka luluhhawaning gamping
Nalika gamping luluh, lempung kamot ing séla katinggal, bareng karo bahan watu nirlarud liyan
Bawah kaanan oksidan, nalika lemahé dunung sadhuwuré papakan tirta, wesi karat kawujud ing lempung
Kaanan iki mènèhi praèn kelir abang ketuk jingga.
Der Himmel über Berlin Der Himmel über Berlin iku sawijining filem Prancis-Jerman Kulon weton taun 1987
Filem sing disutradarani Wim Wenders iki kalebu kategori romantis fantasi
Ukara Jerman "der Himmel über Berlin" tegesé 'Langit sadhuwuré Berlin'
Nanging tembung "Himmel" tegesé uga bisa swarga
Ing basa Inggris filem iki diwèhi sesirah "Wings of Desire"
Filem iki critané prakara para malaékat sing ora katon lan ora bisa mati saha manggon ing Berlin
Para malaékat iki padha ngrungokaké pikiran manungsa lan nglipur sing nandhang lara
Sanadyan sing ndunungi kutha iki padhet lan akèh banget, akèh wong sing ora nduwé kanca lan kasepèn, kudu urip dhèwèkan
Salah sawijining malaékat, ya iku sing dimainaké déning Bruno Ganz, gandrung marang sawijining wanita
Filem iki disyuting ing warna sepia monokrom lan warna pepak
Manawa gambar iku nglambangaké donya sing dideleng para malaékat, wernané monokrom, kamangka manawa nglambangaké donya kaya dideleng manungsa dadi mawa warna pepak
Wim Wenders menang minagka sutradara sing apik dhéwé ing Fèstival Film Cannes lan olèh Pamulèn Film Éropah
Saliyané iku filem iki uga menang pamulèn BAFTA
Ing taun 1998 filem iki digawé ulang ing Amérikah Sarékat minangka "City of Angels".
Der Untergang Der Untergang (ing basa Inggris diwèhi asesirah "Downfall") niku sawijining filem historis utawa sajarah besutané Oliver Hirschbiegel saka taun 2004
Filem iki nuduhaké kadadéan-kadadéan ing bungker Adolf Hitler
Filem iki ing taun 2005 olèh nominasi Oscar minangka filem ngamanca kang apik dhéwé
Filem niki diputèr perdana ing Toronto Film Festival ing 14 Septembèr 2004
Filem niki agawè gègèr ing pamirsa amarga nuduhake kamangungsan ingkang Hitler Latar wuri
Filem iki mligi dhedhasar karya sajarawan Joachim Fest, kang wis mbabar babad slirané Adolf Hitler lan mémoar sektretaris pribadiné Traudl Junge kang umuré nalika mèlu Hitler 25 taun
Buku loro iki dibabar ing taun 2002.
Lola rennt Lola rennt utawa ing basa Inggris diwèhi sesirah "Run Lola Run" iku sawijining filem "thriller" Jerman weton taun 1998
Ukara Jerman iki tegesé 'Lola lumayu'
Lola iku paraga baku filem iki
Filem iki ditulis lan disutradarani Tom Tykwer, bintang mligi ya iku Franka Potente minangka Lola lan Moritz Bleibtreu minangka Manni
Critané prakara wong wadon kang kudu olèh dhuwit DM100.000 sajeroning 20 menit kanggo nylametaké uripé pacangé
Telung skénario filem iki pangaribawané filem "Blind Chance" gawéané Kieślowski
Sawisé dhèwèké tilar donya, Tykwer nyutradarani filem "Heaven"
Filem iki banjur nuduhaké wektu 20 menit ping telu, saben dituduhaké ana prabédan détail cilik, kang marakaké alur carita lan pungkasané dadi séjé (sawijining wujud èfèk kupu-kupu kang mèmper simpul wektu)
Filem iki dipilih minangka èntri Jerman minangka filem nagara ngamanca kang apik dhéwé nalika Academy Awards kaping 71, nanging ora dinominasèkaké babar belas
Lola (Franka Potente) ditilpun pacangé Manni (Moritz Bleibtreu)
Manni iku durjana kroco cilikan kang lagi waé njupuk dhuwit DM 100.000 nalika sadurungé nglakoni aksi durjana
Lola wis sarujuk nemoni awaké ing papan kadurjanan lan ngeteraké awaké menyang bosé Ronnie lan mènèhaké dhuwité
Lola wis nyoba nanging pit montoré dicolong nalika arep mrana
Manni kang nggawa dhuwité ing tas kresek banjur numpak sepur jero lemah
Nalika weruh kondhèktur, dhèwèké panik, awit ora tuku tikèt
Banjur dhèwèké lumayu lan tasé ditinggal
Nalika kèlingan manèh, dhèwèké weruh ana wong glandhangan kang njupuk tasé lan nyekel dhuwité
Manni njajal ngoyak sepuré kang lagi mangkat nanging ora kena
Manni banjur nilpun Lolla saka tilpun umum
Dhèwèké nepsu manawa Lola ora nggatèkaké awaké
Dhèwèké c elathu manawa kudu olèh dhuwit DM 100.000 sajeroning 20 menit, yèn ora Ronnie bakal matèni awaké
Manni banjur kandha dhèwèké bakal ngrampog sawijining supermarket (pasar swaladèn) manawa Lola ora mara
Lola njajal ngélikaké aja, amarga iku ora apik
Lola banjur kandha awaké, dikon nunggu 20 menit awit dhèwèké nyoba golèk dhuwité
Lola banjur mutusaké njaluk bapakné dhuwit, amarga bapakné iku dirèktur bank
Sawisé tilpun iki, banjur filem iki sabanjuré dipérang dadi telung pérangan
Saben pérangan diarani "run" utawa playon déning Lola
Ing saben pérangan Lola nyoba golèk dhuwit lan nylametaké Manni
Saben playonan diwiwiti kaanan kang padha, nanging ngrembaka séjé lan wusanané uga séjé.
Sundha Wiwitan Sundha Wiwitan (cara Sundha: ᮞᮥᮔ᮪ᮓ ᮝᮤᮝᮤᮒᮔ᮪, "Sunda Wiwitan") iku agama tradhisional wong Sundha
Agama iki muja kuwasaning alam lan jiwaning para leluhur (animisme lan dhinamisme)
Ing "Carita Parahyangan", agama ingaran Jatisunda (cara Jawa: Jatisundha)
Para nggilut Sundha Wiwitan racaké sumebar ing désa-désa Jawa Kulon, kaya ta Kanekes, Lebak, Banten; Ciptagelar Kasepuhan Banten Kidul, Cisolok, Sukabumi; Kampung Naga; lan Cigugur, Kuningan
Wong-wong iku ndhaku yèn Sundha Wiwitan wis dadi dalan uripé kawit duk nguni, sadurungé tumeka Hindhu lan Islam ing Tanah Jawa
Kitab suci Sundha Wiwitan arané "Sang Hyang Siksakanda ng Karesian" sing ngemu panuntun agama lan solah laku, paugeran, lan piwulang
Pustaka iku tinenger Kropak 630 déning Perpustakaan Nasional Indonesia
Miturut "kokolot" (sesepuh) ing Désa Cikeusik, wong Kanekes ora nggilut agama Hindhu utawa Buda
Wong-wong iku nggilut agama sing muja jiwaning para leluhur
Nanging, sangsaya suwé agama Sundha Wiwitan kaprabawa lan kacampur unsur-unsur Hindhu lan Islam
Ontologi lan sistem kapercayan
Minangka Kang Mahakuwasa ing agama Sunda Wiwitan iku "Sang Hyang Kersa" ("Sang Digdaya") utawa "Nu Ngersakeun" ("Sang Mangarsa")
Wujud linuhung iku duwé jeneng liya, kaya ta "Batara Tunggal" ("Sang Tunggal"), "Batara Jagat" ("Cakrawarti"), lan "Batara Séda Niskala" ("Sang Suksma")
Sang Hyang Kersa dumunung ing buwana paling suci ya iku "Buana Nyungcung" (cara Jawa: "Buwana Pucuk")
Para déwa Hindhu (Brahma, Wisnu, Siwah, Indra, Yama, lan liyané) dianggep bawahané Sang Hyang Kersa
Miturut ontologi Sundha Wiwitan, jagat iku dumadi telung buwana: Adat lan upacara
Ing adat Sundha Wiwitan, dedonga lan ritual iku diayahi sarana gita saka kidung Sundha lan beksan kidung
Ritual-ritual iki dilakoni nalika upacara panèn pari lan nalika karaméan taun anyar ingaran Seren Taun
Upacara adat iki isih diayahi déning wong Kanekes, Lebak, Banten; Ciptagelar Kasepuhan Banten Kidul, Cisolok, Sukabumi; Kampung Naga; lan Cigugur, Kuningan
Sanadyan wong Sundha modhèren nglakoni piwulang Islam utawa liyané, sawenèh unsur adat, piandel, lan budaya Sundha Wiwitan isih lestari tekan sapréné
Ngenani prabawané ing gandra-gandra sosial lan adat budaya, wong Sundha ora ninggal piandel-piandel tradhisionalé.
Propagandha Propagandha iku pratélan, mligi kang sipaté sih-sihen, kanggo ngangkat lan mbiwara ancas utawa cara pandeleng pulitik tinamtu
Propagandha iku ana gayutané karo mékanisme psikologis kanggo mrabawa lan ngrobah cara pandelengé wong akèh marang ancas, kéblat, utawa agèndha pulitik tinamtu nedya minangka konsènsus tumrap saprangkat pola kapitayan kang baku
Propagandha iku pratélan kang ora adil lan mligi kanggo mrabawani pamirsa lan kanggo agèndha ing tembé mburi, asring kanthi pilih-pilih saperlu nuduhaké kasunyatan (contoné goroh lumantar panyawad) nedya nyantosani sintèsis tinamtu, utawa kanthi pamekas-pamekas kabobot murih éntuk wales émosional, dudu rasional, marang pratélan kang dituduhaké
Ing wektu iki, istilah propagandha iku magepokan karo pamarekan jingoistik tur manipulatif, nanging duk nguni propagandha iku istilah dhèskriptif kang nétral
"Propaganda" iku tembung Latin modhèren, wujud gèrundhif saka tembung "propagare", kang werdiné "mratahaké" utawa "nyebaraké", mula "propaganda" ateges "kang disebaraké"
Purwané, tembung iki asal saka badan administratif anyar ing Gréja Katulik (konggrégasi) kang diyasa ing taun 1622 ingaran "Congregatio de Propaganda Fide" (Konggrégasi kanggo Nyebaraké Kapitayan), utawa ora resminé ingaran "Propaganda"
Kagiyatan-kagiyatané ngarah "nyebaraké" kapitayan Katulik marang nagara-nagara nir-Katulik
Kawit taun 1790-an, istilah iku wiwit dianggo marang kagiyatan-kagiyatan "propaganda" sèkulèr
Istilah iku lekas ngemu konotasi péyoratif ing kala tengahan abad ping 19, nalika tembung iku dianggo ing mandala pulitik.
Im Juli Im Juli (tegesé ing Juli) iku sawijining filem dalanan Jerman-Turki anggitané sutradara Fatih Akin saka taun 2000, sing dibintangi déning Moritz Bleibtreu lan Christiane Paul
Filem iki antarané lumaksana nalika grehana srengéngé taun 1999
Subjudhulé filem iki uniné " im herz im bauch im juli" (tegesé ing ati ing weteng ing juli); sesirahan iki uga ditrapaké kanggo vèrsi DVD.
Samaya Basa Nordhik Samaya Basa Nordhik iku samaya hak-hak basa sing wiwit lumaku tanggal 1 Maret 1987, diaubi déning Paheman Nordhik
Ing samaya iku, warga nagara-nagara Nordhik duwé kalodhangan saperlu nganggo basa asliné nalika sesambungan karo bebadan resmi ing nagara-nagara Nordhik tanpa kena béya alih basa utawa pertalan
Samaya iki nglimputi pamengku kasarasan, kasantosan sosial, pajeg, pamulangan, otoritas panggaotan, pulisi, lan pangadilan
Basa-basa sing kalebu ya iku Swédhen, Dhénemarken, Nurwègen, Finlan lan Èslan
Samaya iki ora cukup kaloka lan asring minangka pamrayoga
Nagara-nagara iku ngandhemi saperlu bisa ngladèni sarana manéka basa, nanging warga ora duwé hak absolut kajaba ngenani prakara pidana lan pangadilan
Samaya iki ora ateges otoritas kudu ngladèni ing basa liya, nanging warga kudu njaluk ana juru alih basa
Pagawé nagara ing bebadan resmi asring ora ngudani paugeran alih basa sarta pertalan iki lan nglirwakaké saperlu ngladèni sarana basa sing dijaluk
Samaya iki ora nglimputi basa-basa cilik, kaya ta basa Faru, Kalaallisut, Romani, lan Sami, dalah basa-basa imigran
Basa Inggris uga wis dianggep sangsaya wigati ing sesambungan antara warga nagara-nagara Nordhik.
Die Welle Die Welle (cara Jerman kanggo ombak utawa gelombang) iku sawijining filem drama Jerman saka taun 2008
Jürgen Vogel main sawijining guru kang nggawé èkspèrimèn sosial ing kelasé
Dhèwèké kepéngin nuduhaké kepriyé struktur masarakat otoritèr kawujudaké
Para siswané banjur dikon mèlu gerakané kang ngwigatèkaké kadisiplinan semangat ing gegayutan
Jenengé gerakané iki "Die Welle"
Film iki dhedhasar èkspèrimèn "The Third Wave" kang dianakaké ing California taun 1967 lan ditulis romané ing taun 1981
Roman iki dadi favorit bocah sekolah ing Jerman lan Ostenrik
Filem "die Welle" bisa narik 2,5 yuta pamirsa ing biyoskup Jerman.
Er ist wieder da (filem) Er ist wieder da iku sawijining filem komedi Jerman besutané sutradara David Wnendt saka taun 2015
Filem iki dhedhasar roman "Er ist wieder da" anggitané Timur Vermes kang laris manis iku
Film iki dirilis ing Oktober 2015 lan ditonton déning 2,4 yuta pamirsa ing bioskup
Film iki prakara Adolf Hitler kang tangi manèh sawisé 69 taun.
Das Boot Das Boot iku sawijining filem perang Jerman saka taun 1981
Filem iki dhedhasar sawijining roman mawa asesirah kang padha anggitané Lothar-Günther Buchheim
Filem iki disutradarani Wolfgang Petersen
Filem iki olèhé main nalika Perang Donya 2 ing sasi Novèmber lan Désèmber 1941 lan nuduhaké pangalamané awak kapal sawijining kapal silem Jerman kang ana ing tengahing samodra Atlantik
Film iki ndarbèni telung vèrsi: vèrsi bioskup 1981, vèrsi télévisi 1985 lan "director's cut" weton taun 1997.
Der Baader Meinhof Komplex Der Baader Meinhof Komplex iku sawijining filem aksi Jerman weton taun 2008
Filem iki nyritakaké prekara latar wuri lan aksi grup tèror èkstrim kiwa "die Rote Armee Fraktion" ('Fraksi Wadyabala Abang') ing Jerman Kulon nalika taun 1967 nganti 1977
Bernd Eichinger kang nyutradarani filem iki, dhedhasar buku anggitané Stefan Aust (kapisan kababar taun 1985)
Filem iki antarané dibintangi déning Moritz Bleibtreu lan Bruno Ganz.
Parté Komunis Bulgaria Parté Komunis Bulgaria (Българска комунистическа партия, Balgarska komunisticheska partiya; БКП, BKP) iku parté komunis lan Marxis-Leninis sing tau kuwasa ing nagara Republik Rakyat Bulgaria saka taun 1946 nganti 1989 nalika nagara iki wis ora dadi nagara komunis manèh
Parté Komunis Bulgaria iku ndominasi Koalisi Front Tanah Praja Bulgaria sing wiwit kuwasa ing taun 1944 nalika kudéta marang Tsar Bulgaria lan diréwangi Wadyabala Abang Uni Sovyèt
Parté iki diadegaké ing taun 1903 lan dibubaraké ing taun 1990
Ing taun 1990 iki parté iki ganti jeneng dadi Parté Sosialis Bulgaria
Ing taun 1996 diadegaké manèh parté komunis mawa jeneng Parté Komunis ing Bulgaria.
Parté Komunis ing Bulgaria Parté Kuminis ing Bulgaria (Bulgaria: Комунистическа Партия на България, Kuministiceska Partija na Balgarija, KPB) iku sawijining parté pulitik ing Bulgaria sing saiki (2016) kapimpin déning Aleksandar Paunov
Parté iki diadegaké ing taun 1996 sawisé Parté Kuminis Bulgaria dibubaraké ing taun 1990
Wiwit taun 2001 parté iki péranganing Koalisi kanggo Bulgaria, sawijining pasekuton karo Parté Sosialis Bulgaria
Nalika pilihan umum parlemèn taun 2014, Koalisi kanggo Bulgaria olèh 15,4% swara utawa lan 39 saka 240 kursi.
Hafalan Shalat Delisa (filem) Hafalan Salat Delisa iku filem drama Indonesia rilis 22 Dhésèmber 2011kang disutradarai déning Sony Gaokasak lan dibintangi Nirina Zubir lan Reza Rahadian
Film iki diangkat saka novèl laris ciptaan Tere Liye Filem iki dibesut padha karo judhul novèlé
Latar wuri papan panggonan filem iki ana ing kutha Nangroe Acèh Darussalam, provinsi Acèh
Delisa (Chantiq Schagerl), cah clik wadon kang pèriang, urip ingLhok Nga, désa cilik kang panggone pinggir pantai Acèh;lan duwé urip énak
Delisa anak bungsu saka kulawarga Abi Usman (Reza Rahadian), bapaké nugas ana ing salah siji kapal tanker perusahaan lenga internasional
Delisa rakèt banget marang ibuké kang dhèwèké celuk Ummi (Nirina Zubir), uga mbarek katelu dulué ya iku Fatimah (Ghina Salsabila) si kembar Aisyah (Reska Tania Apriadi) lan Zahra (Riska Tania Apriadi)
Ing 26 Dhésèmber 2004, Delisa bebarengan Ummi nyiapké ujian praktek salat nalika dumadakan ana gempa
Gempa kang cukup nggawe ibu lan saduluran Delisa padha wedi
Dumadakan tsunami menghantam, nggulung désa cilik iku, uga nggulung sekolahé, lan nggulung awak ciliké Delisa karo ratusan èwu liyané ing Acèh uga sawatara pelosok pantai ing Asia Tenggara
Delisa diselamatké Smith (Mike Lewis), prajurit Angkatan Darat AS, sawisé dina-dina Delisa semaput ing cadas bukit
Nanging tatu parah ndadekné sikil tengen Delisa kudu diamputasi
kasangsaran Delisa ndadekné iba wong akèh
Smith sempat péngin ngadopsi Delisa yèn dhèwèké dadi sebatang kara, nanging Abi Usman kasil nemu Delisa
Delisa seneng bisa kumpul mane karo bapaké, sanadyan nelangsa krungu kabar kateu duluré wis pindah ing suwarga, lan Ummi ngerti ana ing endi
Delisa bangkit, kupeng sumelang rasa kélangan, lan ing jero rasa putus asa Abi Usman uga wong-wong Acèh liyané, Delisa wis dadi malaékat cilik kang mbagikné ngguyu saben ngarsané
sanadyan kerasa abot, Delisa wis ngajarké carané ngowah kasusahan bisa dadi kakuatan gawé tetap bertahan urip.
Babad Bulgaria sawisé taun 1989 Artikel iki ngandaraké babading Bulgaria wiwit taun 1989
Taun 1989 iku wigati ing sajarahing Bulgaria lan Éropah Wétan
Awit ing taun iki sosialisme lèngsèr ing Bulgaria lan kapamimpinan démokratis diwiwiti
Taun 1989 lan latar wuriné
Réformasi marang liberalisasi, ya iku sosial, pulitik lan ékonomi ing Blok Wétan diwiwiti déning program réformasi Gorbachev ing Uni Sovyèt sing uga dirasakaké ing Bulgaria wiwit pungkasané dasawarsa 1980-an
Sajatiné lumepasé ketating kontrol iku diwiwiti nalika jaman Stalin wus entèk lan owah-owahan iki sithik-sithik tansah diterusaké nganti contoné akèh tèks sing sadurungé dilarang olèh dipertal, filem-filem Hollywood akèh sing dirilis lan akèh toko ngedol produk Kulonan sing ngandhut reklame
Reklame iku bisa diarani ora ana ing nagara-nagara Éropah Wétan awit kabèh barang iku padha kanggo kabèh wong
Tandha-tandha anyar iki nuduhaké manawa Gordèn Wesi dadi ambruk kanggo wong-wong ing Éropah Wétan
Fakta iki digabung karo kawicaksanané Gorbachev dadi manuju marang kabébasan sing luwih akèh lan pangarepan luwih gedhé kanggo wong biyasa
Ing Novèmber 1989, démonstrasi ngenani isyu-isyu ékologis dianakaké ing Sofia lan ora suwé manèh, démo-démo iki ngrembaka dadi protès lan kampanye kanggo réformasi pulitik
Olèhé para kaum Kuminis ora mbubaraké démo iku pratandha manawa owah-owahan katoné bakal dianakaké
Wusanané Parté Kuminis awèh réaksi mawa nyopot Todor Zhivkov saka kalungguhan pangrèh Parté Kuminis lan Kapala Nagara
Dhèwèké diganti déning Petar Mladenov, nanging iki namung mènèhi wektu sithik
Ing sasi Fèbruari 1990, Parté Kuminis sing dipeksa déning protès ing dalanan nguculaké olèhé ngehaki kakuwasan lan ing Juni 1990 pilihan umum bébas kapisan wiwit 1931 dianakaké lan dimenangaké déning Parté Sosialis Bulgaria (jeneng anyaré Parté Kuminis)
Ing sasi Juli 1991, Undhang-Undhang Dhasar anyar dilakokaké sing ngatur manawa présidèn, nayakotama lan anggota kabinèt kudu dipilih
Kayadéné nagara-nagara pasca sosialis liyané ing Éropah Wétan, Bulgaria ya kangèlan lan nlangsa nalika kudu transisi marang sistim kapitalisme
Uni Kakuwatan Démokratis sing anti kuminis (Bulgaria: СДС, SDS) dilantik antara taun 1991 lan 1992 kanggo swastanisasi tanah tetanèn, properti lan indhustri mawa ngetokaké saham ing badan usaha pamaréntah kanggo kabèh rakyat
Nanging aksi-aksi iki dibarengi mawa wong nganggur sing akèh banget amarga industriné wis ora kagandhèng karo ékonomi nagara-nagara COMECON sing wis wis bubar lan ora bisa saingan ing pasar internasional
Saliyané iku pulisi rahasya sing diwedèni wong dibubaraké
Tundané akèh mesin-mesin lan prabotan kantor saha pabrik dicolongi wong
Pulisi biyasa ora bisa nangani prakara iki.
Todor Zhivkov Todor Hristov Zhivkov (1911 - 1998) iku siji pulitikus Bulgaria
Dhèwèké tau njabat dadi pangrèh Parté Komunis Bulgaria nganti taun 1989
Jabatan iki dipangku wiwit taun 1954
Todor Zhivkov dadi kalebu salah siji pangrèh donya sing suwé banget olèhé lenggah
Olèhé njabat ditandhani mawa stabilitas pulitik lan ékonomi sing durung tau katon kanggo Bulgaria, jangkep karo nurut total marang arahan Uni Sovyèt lan anané gegayutan sing luwih raket karo Donya Kulon
Zhivkov lair ing désa Pravets, Bulgaria ing siji kulawarga tani
Ing taun 1928, dhèwèké nggabung karo Sarékat Kaum Anom Komunis Bulgaria, siji organisasni sing raket karo Parté Buruh Bulgaria - sing ing tembé bakal dadi Parté Komunis Bulgaria
Taun sawisé, Zhivkov olèh pagawéan ing "Darzhavna pechatnitsa", dinas pambabaran resmi pamaréntah ing Sofia.
Bulgaria lan Euro Bulgaria wis sumedya ngganti valutané Lev dadi Euro nalika nggabung karo Uni Éropah ing taun 2007, miturut prajanjèn olèhé nggabung karo UE
Transisi marang Euro bakal lumaksana menawa nagara iki wis nyukupi kabèh saraté kritéria konvergènsi Euro
Saiki iki (2016) Bulgaria wis nyukupi telu saka lima sarat.
Komité Narakarya Negarantara Komité Narakarya Negarantara ("Committee for a Workers' International", CWI) ya iku paguyuban negarantarané parté pulitik Trotskis
Sajeroning, CWI darbèni pérangan punjul 45 ing nagara-nagara ngarcapada lan dimimba ing saben buwana
Ora saben pérangan mimbani praja dipatèn, tuladhané, pérangan Iyer ngukubi ya uga Républik Irlan lan Irlan lor, déné ing Kanadha malah ana pérangan dhéwé tumrap Quebec
Sang negarantara uga ngukubi pakumpulan anakan cilik, sing ora ingaran minangka pérangan jangkep
Komprèngsi adegé CWI biyèn diadani ing London tanggal 20 kasi 21 April 1974 lan ditekani karo para bala sing diarani lèrèg Militant, saka 12 nagara kalebu Britani, Irlan and Swèdhen
Ing mangsa lekasané sang negarantara, pérangan lumrahé ngelud titi èntrisme lumebu parté-parté sosial dhimokrat utawa narakarya
Kanthi ngéné, CWI mulané madèni amarga manawa ngajangi nèdhèng-nèdhèng bisa diwetokaké saka pérangané parté sajeroning dhèwèké makarya
CWI lumrahé muputi cara èntrisme ing lekasan '90an
Sang negarantara ngembangaké analisa déné akèh parté sosial dhimokrat wis kanthi wodé owah lakuné lan cumetha dadi parté kapitalis, tuladha sing pramana ya iku Parté Narakarya ing Britani Agung ("Labour Party")
Bab iki dimingkung déning Ted Grant, sawijining pangadeg Militant
Sarampungé dhébat dawa lan komprèngsi astamiwa ing 1991 ditetep pernahé pérangan CWI ing Inglan lan Wales, Grant tuwin bala-balané golèk dikara pasaban resmi sajeroning pakumpulan, sing dilulusaké nedya sadhela, nanging sabanjuré cinabut déning pimpinan
Cinabuté dikara pasaban iku banjur metokaké Ted Grant lan para balané, sing banjur madegaké Lèrèging Marxis Nagarantara ("International Marxist Tendency")
Wiwit dhébat Gilir Tinarbuka ("Open Turn)" pérangané CWI darbèni, ing sawatara nagara, nyokong calon-calon saha nama dhéwé
CWI uga milih anggota saka pamidèn tlatah utawa paheman enggon-enggonan kaya ta ing Swèdhen, Jerman (anggotané Sang Kiwa), Pakistan, Sri Lanka lan Irlan, déning Komité darbèni 3 wakil ing Dáil Éireann
Ing pilihan présidhèn Sri Lanka 2005 anakan CWI, Parté Sosialis Sarèkat (United Socialist Party), nyandhak banjar katelu (darbè 0.4% swara)
Bala-balané CWI ngluncuraké pakumpulan kanoman, Sosialis Sembada Negarantara ("International Socialist Resistance)", ing 2001
Parté-parté anyar byukan narakarya
Anggota CWI dadi lakon ing adegé Parté Sosialis Sekot ("Scottish Socialist Party," SSP)
Nanging SSP pecah saka CWI ing 1999, kanthi sarwa-kurang anggotané sing pituhu tumrap CWI madegaké Parté Sosialis Skotlan ("Socialist Party Scotland")
Nalika Tommy Sheridan sèrèh saka SSP ing 2006 lan ngadegaké parté anyar ing Skotlan, Kadarakan ("Solidarity"), banjur Parté Sosialis Skotlan gabung sajeroning gandhèngan tumrap Parté Narakarya Sosialis Britani ("Socialist Workers Party")
Para anggota CWI tau nyokong caloné Parté Karuhan Nasional ("National Conscience Party") ing pilihan pamidèn Nigeria 2003, menang 0.51% swara nagara